„Rõngavise“.
KEVADJÄRV
Ma täheldasin, et su venna koer on veidi tavatu.
Sellega harjub ära.
Mu ema on loomaarst, seega ma saan koertega hästi läbi ja armastan neid.
- Kas ta äratoomist mängiks? - Su šansid pole head.
Vaata siia, poisu! Too see ära!
Äratoomine pole vist sinu mäng.
Olgu.
Äkki siis hoopis...
mängime rõngaviset?
Sina esimesena.
Kena vise!
Sinu kord, Sally.
Mu tort! Mu piñata!
Mu kleit!
Kes seda tegi?
Tänan, ei.
Rõngavise on väikelaste mäng. Ma eelistan päris spordialasid, nagu keks.
Eks ise tead.
Viskame uuesti?
Jälle viik.
Sally, kindlalt ei taha mängida?
Jah.
Ma ootan siin, et mõistaksite, kui igav see päriselt on.
Võtke teadmiseks, et magate tasemel kivide ladumise maha.
Jälle viik!
Sa oled üllatavalt osav rõngaviskaja, Snoopy.
Ma vajan nõuannet, suur vend.
Tõesti? Sa tahad minu nõuannet?
Olgu.
Survet pole, aga su nõuandest võib sõprus sõltuda.
Selge.
Noh, sõprus võib keeruline olla.
Kas vajad nõuannet usalduse, kaastunde või aususe kohta?
Õpeta mind rõngaviset mängima.
Olgu.
Jälle viik.
Olgu. Teeme seekord asja veel raskemaks.
Kuivanud bagel?
Ainus rõngas, mille ma kiiruga leidsin.
Olgu. Pea püsti.
Selg sirgu.
Kõverda küünarnukki ja põlve.
Teist põlve.
Pea nüüd meeles, et kõik on randmes kinni.
Ja viska!
Seisa õige veidi lähemal.
Ära tegin! Oskan rõngaviset mängida!
Noh, tegelikult peame veel viskamiseni jõudma...
Pole vaja. Aitäh, suur vend.
Kui sa eal päris nõuandeid vajad, olen ka selleks saadaval.
Ma olen kasulike teadmiste läte.
Läte olen.
Olgu.
Olen nüüd valmis mängima.
Tore. Me lisasime reegleid.
Järgmise viske teeme selg ees, käsipeegli abil sihtides.
Kas alustad?
Ma unustasin oma viskamiskindad laagrimajakesse.
Viskamiskindad?
Rõngaviskes vilumiseks pean oma suurest vennast suuremas mastaabis mõtlema
ja kellegi teise abi paluma.
Kahjuks pole rõngavise minu mäng.
Minu spordialades ei visata asju millegi otsa,
vaid lennutatakse võrkudesse, postide vahele, korvidest läbi.
Tänan sellegipoolest.
Jama.
Äkki rõngavise ongi minu mäng?
PSÜHHIAATRILINE ABI 5¢
Minu diagnoos?
Sa kardad edu.
Ei kõla minu moodi.
Oot...
Kas sina rikkusid mu peo ära?
Sa tulid õigesse kohta. „Rõngavise arenes välja hoburaudade viskamisest,
sest viimaseid oli hobustel vaja ja 1876. aastal nappis rauda.
Mängijad vaheldumisi...“
Kuidas rõngavise oli?
Kohutav.
Naomi on seda kogu päev Snoopyga mänginud, aga mina olen selles koba.
Äkki teen endal margi täis?
Ma ei tulnud suvelaagrisse, et end alandada.
Miks see sind alandaks?
Sest Naomi on selles mängus osav, aga mina pole.
Ta võib minus pettuda ja leida, et meil pole teisigi ühiseid asju.
Ja peagi me polegi enam sõbrad.
Sally, sõpruses pole tähtis see, et kellegagi on kõik ühine
või et oskate samu asju. Loeb see, mis tunde sõber sinus tekitab.
See tundub optimistlik.
Võib-olla.
Aga selle pärast, et sõber midagi hästi oskab,
pole vaja end väljajäetuna tunda. Saad hoopis sõbra üle uhke olla.
Nii ma ei mõelnudki.
Aitäh, suur vend.
Siin sa oledki.
Jah. Ning valmis rõngaid viskama!
Me lõpetasime selle. Meid huvitab, mida sina teha tahaksid.
Tõesti? Kas te kalapüügi kaardimängu oskate?
Jah, aga mitte eriti hästi.
See pole tähtis.
Mängime.
Snoopy?
Kas sul üheksaid on?
Püüa kala!
Võimatu!
Kas sul on, Snoopy?
Võimatu!
Vabandust, Chuck! Ma ei suuda selles mängus mööda visata.
SKAUDIKUTSU KÄSIRAAMAT
„Skaudikutsu on... kannatlik.“
Mis seadeldis see ongi?
Päikeseahi. Ma tegin selle kastist ja fooliumist.
See küpsetab toitu päikesesoojusega.
Mida me küpsetame? Sinki? Kahte sinki?
Ma mõtlesin pigem, et vahukomme, söör.
Neid röstitakse ju tavaliselt lõkkel?
Päike ongi ju suurim lõke?
Nüüd peame vaid ootama.
Ära muretse. Sellega ei tohiks kaua minna.
Ole kannatlik, Snoopy. Kui vahid, siis küpsema ei hakka.
See toimis! Nad pruunistuvad.
Oot.
See oli vaid lehe vari.
Valehäire.
Uskumatu. Terve päeva ootasime, aga midagi ei juhtunud.
Mida ma valesti tegin?
Vaat see on kohanemine, Snoopy!
Vahukommid on toorelt sama maitsvad.
Mida nad teevad?
Snoopy aitab vist rühmal seilamismärgi pälvida.
Kas ütleme talle, et järv on sealpool?
Küll nad lõpuks mõistavad ise.
„Kirjad koju“.
Hei, Snoopy.
Kirjutad kirja?
„Kallis Vunts...“
Oma vennale kirjutad?
Tervita teda mu poolt.
„Ümara peaga poiss, kes süüa toob, tervitab sind.
Ma kirjutan sulle avastusest, mille tegin rühmaga,
kui üritasime skaudikutsude kollektsioonimärki saada.
Alustasime ülesannet tõsimeeli
esimese küsimusega, millele kollektsionäär vastama peab: mida koguda?
Conradi ettepanek „klassikalised autod“ oli liiga kallis.
Harrieti ettepanek „kivid kuult“ oli ebapraktiline.
Woodstock soovitas koguda midagi me ümbrusest.
Ehk pidanuksin „kollektsiooni“ kohe alguses selgemini defineerima.
Ülesanne osutus oodatust raskemaks.“
„Kallis vanaisa, sinu sõnul on peale korraliku kingapaari
tähtsaim asi huumorimeel.
Noh, mul on selle kohta lugu.
Kõik algas ühel hommikul hambapesuga.“
Kas see on hapukoor?
„Tõepoolest oli.
Mulle oli teinud klassikalise laagrivembu
ei keegi muu kui vingerpusside meister Schroeder.
Ma olin sunnitud samaga vastama.“
Ma sain need enne laagrissetulekut. Miks need jalga ei mahu?
Vembu-Franklin.
„Ma mõistsin, et nii heasüdamlike vempude...
kui ka naljatamisega...
on huumorimeel hea omadus, mis sõbraga jagades on veelgi parem.“
„Pärast pikka valgustavat vestlust teemal, mis on kollektsioon,
olime valmis märki ära teenima.
Oma ümbruse austamiseks otsustasime lehti koguda.
Kahjuks ununes mul lihtne tõsiasi.
Ükski lind ei suuda värske lehekuhja tõmbele vastu panna.
Tuli taas nuputama hakata.“
„Kallis tädi Marian, suvelaagris läheb hästi,
suuresti tänu mu ponnistustele.
Enamik tegevustest on lõbusad olnud. Mõned rohkem kui teised.“
Kuuvalgusehullus. Ma ei jõua seda ära oodata.
Kah asi! Ollakse hilja ärkvel, et kuud vaadata?
See ei pruugi isegi ametlikult „tegevus“ ega „hullus“ olla.
Aga on ju superkuu, mida näeb vaid siis, kui kuu on Maale kõige lähemal.
Ole valmis taevakeha läheduse majesteetlikust nägema.
Ma olengi valmis.
„Nad lisasid sellele „tegevusele“ mänge.
Ja need olid üsna lõbusad,
aga tundus, et liigset kära tehakse taevas oleva kivi vaatamise pärast.“
Vaadake, kõik!
„Tuleb välja, et asi, mis tundub ajaraisk, võib eriline olla, kui võimaluse annad.“
„Leheintsidendi järel otsustasime skaudikutsudega koguda midagi,
mille otsa hüpata eriti ei tahaks.
Männikäbisid.
Täpsemalt männikäbisid, mis on USA osariikide kujuga.
Bill leidis Minnesota kujuga käbi.
Harrietil oli Utah ning Woodstockil, Conradil ja Olivier'l oli Texas,
Oregon ja Delaware.
Tuleb välja, et männikäbid on tegelikult vaid teiste männikäbide kujuga.
Järjekordne möödapanek.“
„Kallis ema ja isa, kirjutan teile, sest suur vend käskis.
Hoian kirja lühikesena.
Hiljuti kuulsin koos teiste laagrilistega, et meile tehakse filmiõhtu.“
- Loodetavasti on filmis palju märulit. - Loodetavasti on dokumentaal.
Te ei kuulnud?
Me vaatame kõhedat klassikat „See tuli kosmoselaguunist“.
Vaevalt meile liiga õudset filmi näidataks.
Kuuldavasti näidati ühel aastal nii õudset filmi,
et üks laps kardab siiani õue minna.
Lõbus saab olema.
Ma pole õudusfilme varem näinud.
Äkki ma hakkan kartma?
See vist ongi nende mõte.
„Ma tundsin muret.
Jänespüksi mainest oleks raske lahti saada.
Õnneks tegin oma sõbra Naomiga plaani mu hirmutaluvuse kasvatamiseks.“
„Ma olin valmis.“
„Tuleb välja, et kerge hirm võib täitsa lõbus olla,
eriti kui kõik seda koos kogevad.
Kokkuvõttes oli see üks kogu suve parimaid elamusi.
PS. Palun saatke küpsiseid, eelistatavalt šokolaaditükkidega.
Tervitades Sally Brown“.
„Seni olid kõik meie kollektsioonikatsed nurjunud.
Meie kollektsioon pidi eriline olema, aga polnud endiselt selge, mis see oleks.
Siis mulle tuligi pähe.
Ma mõistsin, mida võiksime koguda, või õigemini, mida olime juba kogunud.
Mälestusi.
Mälestust ei saa küll käes hoida...
aga seda saab elu lõpuni oma südames kanda
ja see teeb mälestustest väärtuslikema kollektsiooni.“
POST
„Skaudikutsude laagrist tervitades su armastav vend Snoopy“.
CHARLES M. SCHULZI „TOBUKESTE“ AINEL
Tõlkinud Silver Pärnpuu
AITÄH, SPARKY. OLED ALATI MEIE SÜDAMETES.